**DODATOK Č. 2**

**k Nájomnej zmluve zo dňa 10.07.2009**

uzatvorený medzi nasledovnými

Zmluvnými stranami:

1. **Nájomca:**

názov: **EKO-podnik verejnoprospešných služieb**

sídlo: Halašova 20, 832 90 Bratislava

IČO: 00 491 870

IČ DPH: SK2020887022

Zastúpený: Mgr. Vladimír Mikuš, riaditeľ

Bankové spojenie: Prima banka Slovensko, a.s. Bratislava

Číslo účtu: 1805707008 / 5600

na jednej strane (ďalej len „**Nájomca**“)

**a**

1. **Prenajímateľ:**

obchodné meno: **Digesta, a.s.**

sídlo: Zátišie 2, 831 03 Bratislava

IČO: 36 671 371

IČ DPH: SK2022254443

Registrovaný: Okresný súd Bratislava I, odd.: Sa, vl. č.: 3964/B

Zastúpený: Ing. Martin Verčík, predseda predstavenstva

na druhej strane (ďalej len „**Prenajímateľ**“ a spolu s Nájomcom ďalej aj „**Zmluvné strany**“).

**Preambula**

Dňa 10.7.2009 bola medzi Zmluvnými stranami uzatvorená Nájomná zmluva (ďalej aj „**Zmluva**“), predmetom ktorej bol prenájom pozemkov vo vlastníctve Prenajímateľa (pozemky vedené na liste vlastníctva č. 2108 pre k.ú. Nové Mesto, obec BA-m.č. Nové Mesto, okres Bratislava III).

Nakoľko Zmluva bola uzatvorená na dobu určitú s dobou trvania do 31.12.2020, pričom Zmluvné strany majú záujem na ďalšom trvaní zmluvného vzťahu založeného Zmluvou, ako aj na úprave ďalších práv a povinností zo Zmluvy, dohodli sa Zmluvné strany na uzavretí tohto

**Dodatku č. 2 k Zmluve (ďalej aj „Dodatok“)**

**Článok I.**

**Predmet Dodatku**

Zmluvné strany sa dohodli, že čl. III bod 1. sa mení tak, že znie:

*1. Táto zmluva sa uzatvára na dobu určitú, t.j. od 01.01.2010 do 31.12.2021.*

Zmluvné strany sa dohodli, že v čl. IX sa znenie bodu 5. v zmysle dodatku č. 1 nahrádza novým textom, ktorý znie:

*5. Túto zmluvu je možné ukončiť aj jednostrannou výpoveďou bez uvedenia dôvodu zo strany nájomcu, a to s trojmesačnou výpovednou lehotou, ktorá začína plynúť prvým dňom mesiaca nasledujúceho po doručení výpovede prenajímateľovi. V prípade skončenia nájmu výpoveďou podľa tohto bodu sa po skončení nájmu vráti nájomcovi nespotrebovaná časť nájmu v alikvotnej výške, pokiaľ táto bola uhradená.*

**Článok II.**

**Spoločné a záverečné ustanovenia**

1. Tento Dodatok nadobúda platnosť dňom podpisu oboma Zmluvnými stranami. Dodatok nadobúda účinnosť dňom nasledujúcim po dni jeho zverejnenia na internetovej stránke Nájomcu v súlade s ustanovením § 47a Občianskeho zákonníka. Prenajímateľ berie na vedomie, že na nadobudnutie účinnosti Dodatku sa vyžaduje jeho zverejnenie prostredníctvom internetovej stránky Nájomcu, s čím súhlasí.

2. Zmluvné strany zhodne vyhlasujú, že sú plne spôsobilé na právne úkony, úmyselne neuviedli druhú stranu do omylu, a že všetky tu uvedené vyhlásenia a ustanovenia tohto Dodatku obsahujú ich slobodnú, vážnu, určitú a zrozumiteľnú vôľu, prejavenú bez tiesne alebo nápadne nevýhodných podmienok.

3. Zmluvné strany zhodne vyhlasujú, že si tento Dodatok pozorne prečítali, jeho obsahu porozumeli a na znak ich súhlasu so všetkými jeho ustanoveniami ho podpisujú.

4. Tento Dodatok je vyhotovený v dvoch (2) rovnopisoch, pričom každá zmluvná strana obdrží po jednom (1) rovnopise.

Zmluvná strana:

**EKO – podnik verejnoprospešných prác**

zast.: Mgr. Vladimír Mikuš, riaditeľ

……………………………. dňa ............... 2020

odtlačok pečiatky a podpis

Zmluvná strana:

**Digesta, a.s.**

zast.: Ing. Martin Verčík, predseda predstavenstva

……………………………. dňa ............... 2020

odtlačok pečiatky a podpis